《柳梢青（寿吴竹溪内）》
宋代·陈著

缥缈瑶城。客情春小，本分寒轻。霞佩云裾，步联西母，笑倚飞琼。

那堪四美都并。喜气与、祥云共生。自在风流，融融箫玉，楚楚兰馨。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。